Fooling Around ove je godine nadmašio sva očekivanja:

Jedva čekamo vidjeti što nam spremaju za svoj peti rođendan i stotu obljetnicu epicentra društvenog života - hotela Esplanade Zagreb!

*Tisuće i tisuće zdravica, zagrljaja, divnih želja, toplih trenutaka s prijateljima i najmilijima, radost blagdanskih druženja uz najfinije zalogaje i pomno birana pića obilježili su prosinac na Oleander terasi hotela Esplanade zahvaljujući Fooling Aroundu.*

*U svojoj četvrtoj godini održavanja ova je adventska manifestacija u svakom segmentu nadmašila visoka očekivanja brojnih posjetitelja.*

Najelegantniju zagrebačku adventsku lokaciju, terasu Oleander hotela Esplanade, Fooling Around, u organizaciji agencija Kokoš ili jaje i MPG, ove je godine učinio posebnijom no ikad. Nije bilo domaćeg niti inozemnog posjetitelja kojem ovogodišnji profinjeni vagoni Orient Expressa nisu izazvali osmijeh čim bi stupio nogom na Oleander terasu. Ono se pak samo još produbilo kušanjem izvrsne ponude najeminentnijih domaćih restorana i chefova okupljenih na ovogodišnjem Fooling Aroundu. Posjetitelji su tako od 28. do 31. prosinca mogli uživati u autorskim jelima visoke kuhinje vješto interpretiranima u festivalskoj formi. Nikad ranije nije se na Adventu pojavila tako elitna i talentirana postava: istarski Meneghetti Wine Hotel & Winery sa chefom Antom Miletićem, Esplanade Zagreb Hotel i chefica Ana Grgić Tomić, JRE kućica koja je u suradnji s tvrtkom Metro Hrvatska okupila hotel Lemongarden sa chefom Antom Udovičićem, hotel San Rocco sa cheficom Florianom Ružić, Michelinom ovjenčan LD Restaurant chefa Marka Gajskog i Konobu Boba chefa Vjeke Bašića. Bio je tu i prvi zagrebački restoran s Michelinovom zvjezdicom Noel, sa chefovima Mariem Mandarićem i Ivanom Temšićem, zatim talentirani chef Ivan Zidar sa svojim brendom Mason Burgers & Stuff, provjereno izvrstan Institut za kobasice by Mate Janković, inovativni Boogie Lab, te Acrobat koji je osim najprestižnijih svjetskih vinskih etiketa, donio i jela s najcjenjenijim mesom na svijetu - Kobe govedinom.

Posjetitelji su dakako mogli uživati i u jednako bogatoj selekciji pjenušaca, rakija, koktela, biranih vina, kuhanih ginova i vrućih koktela zahvaljujući Ginglebellsu, Tikvešu, Rakijarnici, Freixenetu te Esplanadinom talentiranom koktel-majstoru i F&B Service Manageru, Vjenceslavu Madiću poznatom kao Master Kishoni.

Potpuni doživljaj blagdanske idile umotane u venecijanski šarm i temu Felicità cijelog je prosinca stvarao i prigodan glazbeni program pod kreativnom palicom Ozrena Kanceljaka. Uz nastupe vrhunskih zagrebačkih DJ-a, bili su tu i akustični nastupi talentiranih glazbenika ponedjeljkom, dok je posebno oduševljenje izazvao koncert iznenađenja glazbene dive Nine Badrić održan u sklopu prigodnog eventa "Vesele nijanse blagdana," u organizaciji brendova Garnier i Olia.

Sve je goste razveselio i atraktivan novitet ove godine, u après-ski stilu dekorirana grijana kupola powered by ZABA Fooling Around je na svakom koraku nudio foto kutke u kojima ste mogli ovjekovječiti neprocjenjive trenutke s najmilijima, na Pandora zidu posjetitelji su ispisivali svoje poruke sreće i ljubavi, moglo se zaplesati s Medom Ledom i zasladiti i biranom selekcijom Ledo sladoleda i affogatom, ali i iskusiti vrhunski užitak ispijajući WellBean specialty kavu. Već tradicionalno, Fooling Around je i ove godine imao divnu humanitarnu akciju: Think Pawsitive akcija za pomoć Udruzi Šapica u Samsung Galaxy Studiu organizirana je u suradnji tvrtki Samsung i Pet Centar i, a posjetitelji su tako tijekom prosinca uživali u radosnim trenucima sa svojim ljubimcima koje je kamera pametnog telefona Samsung Galaxy S24 Ultra vješto bilježila, te za prigodnu donaciju Udruzi Šapica na dar dobivali poslasticu za svog četveronožnog prijatelja kao i vrhunski stiliziranu fotografiju. Badnjak i Silvestrovo i ove su godine okupili najveći broj posjetitelja te još jednom potvrdili da je tradicija dnevnih okupljanja na Fooling Aroundu bez premca.

Bilo je ovo zaista impresivno četvrto izdanje Fooling Arounda koje je na izvrstan način oživjelo neraskidivu vezu Orient Expressa i hotela Esplanade Zagreb, te nas povelo u Veneciju, drugu postaju ikoničkoga vlaka koji je na svojoj ruti od Pariza do Istanbula imao postaju i u Zagrebu. Stoga već sada s nestrpljenjem iščekujemo vidjeti što će nam prirediti dogodine - za svoj peti rođendan, ujedno i stotu obljetnicu hotela Esplanade Zagreb, koji s pravom drži titulu epicentra društvenih zbivanja u Zagrebu!